मुरगांव : लायन्स क्लब ऑफ चिखले बोगमाळच्या संचालक मंडळाची स्थापणूक हालींच जाली. अर्नाल्डो रेगो हांची 2022-2023 खातीर अध्यक्ष पदार नेमणूक जाली.
 वाडें वास्को हांगा दि फ्लोरा ग्रँड हॉटेलांत जाल्ल्या सुवाळ्यांत मुखेल सोयरे म्हणून लिओ रॉड्रिक्स, प्रादेशीक अध्यक्ष डॉ. कीर्ती नायक आनी झोन चेअरपर्सन कुणाल शिंदे हांचे हाजेरींत लायन्स क्लब ऑफ चिखलेच्या संचालक मंडळाची स्थापना जाली.
 नव्या संचालक मंडळाच्या अध्यक्षपदार अर्नाल्ड रेगो हांची निवड जाली. सचीव पदार विलियम कार्दोझो जाल्यार श्रद्धा के शिंदे हांची निवड कोषाध्यक्षपदार जाली. तशेंच मंडळाच्या संचालक पदार हिगिनियो रेबेलो, गलक क्लर्क डिसोझा, डॉ. सावियो पिंटो, फियोला रेगो, मनीष आरोलकार, रितू आरोलकार आनी रायनेल कार्व्हालो हांची निवड जाली.
 खासा आमंत्रीत इंडक्शन आनी इंटरनॅशनल अधिकारी अॅर्ले ब्रिटो हांणी नव्या संचालक मंडळाक सोपूत दिलो. आदली अध्यक्ष मारिया मेंढोका हांणी नवे अध्यक्ष अर्नाल्डो रेगो हांच्या हातांत अध्यक्षपदार धुरा बहाल केलो आनी संचालक मंडळाक परबीं भेटयलीं. ह्या वेळार संचालक मंडळांत वैभव च्यारी आनी हेर दोगांचो आसपाव करून घेतलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 